A BIZOTTSÁG HATÁROZATA
(2009. november 30.)
a Kínai Népköztársaságból származó egyes kerékpárokra a 2474/93/EGK tanácsi rendelettel kivetett és legutóbb az 1095/2005/EK rendelettel fenntartott és módosított dömpingellenes vám bizonyos kerékpáralkatrészekre történő kiterjesztése alól egyes felek számára biztosított mentességről, valamint a Kínai Népköztársaságból származó egyes kerékpáralkatrészekre kiterjesztett dömpingellenes vám kifizetésére vonatkozóan a 88/97/EK bizottsági rendelet alapján egyes feleknek megadott felfüggesztés megszüntetéséről
(az értesítés a C(2009) 9406. számú dokumentummal történt)
(2009/867/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet),
tekintettel a Kínai Népköztársaságból származó kerékpárokra a 2474/93/EGK rendelettel kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára való kiterjesztéséről, és az ilyen, a 703/96/EK rendelet alapján nyilvántartott behozatalra kiterjesztett vám kivetéséről szóló, 1997. január 10-i 71/97/EK tanácsi rendeletre (2) (a továbbiakban: kiterjesztő rendelet),
tekintettel a 2474/93/EGK tanácsi rendelettel kivetett dömpingellenes vám 71/97/EK tanácsi rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről szóló, 1997. január 20-i 88/97/EK bizottsági rendeletre (3) (a továbbiakban: mentesítő rendelet) és különösen annak 7. cikkére,
a tanácsadó bizottsággal folytatott konzultációt követően,
mivel:
(1)
A mentesítő rendelet hatálybalépését követően a szóban forgó rendelet 3. cikke alapján több kerékpár-összeszerelő kérelmet nyújtott be a 71/97/EK rendelettel a Kínai Népköztársaságból származó egyes kerékpáralkatrészek behozatalára kiterjesztett dömpingellenes vám (a továbbiakban: kiterjesztett dömpingellenes vám) megfizetése alóli mentesítés tekintetében. A Bizottság a Hivatalos Lapban egymást követően több listát tett közzé azokról a kerékpár-összeszerelőkről (4), amelyekre nézve a szabad forgalomba bocsátásra bejelentett alapvető kerékpáralkatrészekre kiterjesztett dömpingellenes vám megfizetését a mentesítő rendelet 5. cikkének (1) bekezdése alapján felfüggesztették.
(2)
A vizsgált felek listájának (5) legutóbbi közzétételét követően kijelölték a vizsgálati időszakot. Az időszak a meghatározottak értelmében 2007. január 1-jével kezdődik és 2009. május 31-ével zárul. Valamennyi vizsgált félnek kérdőívet küldtek, amelyben információkat kértek az adott vizsgálati időszak alatt végzett összeszerelési tevékenységükről.
A. MENTESÍTÉSI KÉRELMEK, AMELYEKRE KORÁBBAN FELFÜGGESZTÉST ADTAK
A.1. Elfogadható mentesítési kérelmek
(3)
A Bizottság az alábbi 1. táblázatban felsorolt felektől kapta meg a kérelmük elfogadhatóságának elbírálásához szükséges összes információt. Ezek a felek már megkapták a felfüggesztést, amely azon a napon lépett hatályba, amikor az első teljes dosszié beérkezett a Bizottsághoz. A kért és benyújtott új információkat megvizsgálták és ellenőrizték, szükség szerint akár az érintett felek telephelyén is. Az információk alapján a Bizottság úgy találta, hogy az alábbi 1. táblázatban felsorolt felek által benyújtott kérelmek fogadhatók el a mentesítő rendelet 4. cikkének (1) bekezdése alapján.
1. táblázat
Név
Cím
Ország
Kiegészítő TARIC-kód
MADIROM PROD SRL
Bucuresti, Sector 6, Splaiul Independentei no. 319, OB. 152
Románia
A896
Rose Versand GmbH
Schersweide 4, 46395 Bocholt
Németország
A897
Winora Staiger GmbH
Max-Planck-Strasse 6, 97526 Sennfeld
Németország
A894
(4)
A Bizottság által végül megállapított tények azt mutatják, hogy a kerékpár-összeszerelési műveletek esetében a Kínai Népköztársaságból származó és a kerékpárok összeszerelése során felhasznált alkatrészek értéke minden kérelmezőnél az összeszerelési műveletek során felhasznált alkatrészek összértékének kevesebb mint 60 %-a volt, és a kérelmezők emiatt nem tartoznak az alaprendelet 13. cikke (2) bekezdésének hatálya alá.
(5)
Ezen ok miatt és a mentesítő rendelet 7. cikkének (1) bekezdésével összhangban a fenti táblázatban felsorolt feleket mentesíteni kell a kiterjesztett dömpingellenes vám alól.
(6)
A mentesítő rendelet 7. cikkének (2) bekezdésével összhangban az 1. táblázatban felsorolt feleknek a kiterjesztett dömpingellenes vám alóli mentesítése a kérelmek beérkezésének napjától hatályos. Emellett a kiterjesztett dömpingellenes vámból fakadó vámtartozásukat a mentesítési kérelmük beérkezésének napjától semmisnek kell tekinteni.
A.2. Elfogadhatatlan mentesítési kérelem
(7)
Az alábbi 2. táblázatban szereplő fél ugyancsak kérelmet nyújtott be a kiterjesztett dömpingellenes vám alóli mentesítés iránt.
2. táblázat
Név
Cím
Ország
Kiegészítő TARIC-kód
CITIC - MARMES BICYCLE CZ, s.r.o.
Žichlínské Předměstí, Albrechtická 391, 56301 Lanškroun
Cseh Köztársaság
A891
(8)
Ez a fél azonban nem válaszolt a kérdőívre.
(9)
Mivel a 2. táblázatban felsorolt fél nem teljesítette a mentesítő rendelet 6. cikkének (2) bekezdésében megszabott mentesítési feltételeket, a Bizottságnak a rendelet 7. cikkének (3) bekezdése alapján el kellett utasítania mentesítés iránti kérelmet. A fentiek figyelembevételével a mentesítő rendelet 5. cikkében említett kiterjesztett dömpingellenes vám megfizetésének felfüggesztését hatályon kívül kell helyezni, a kiterjesztett dömpingellenes vámot pedig a fél által benyújtott kérelem beérkezésének napjától kezdődően be kell szedni.
B. MENTESÍTÉSI KÉRELMEK, AMELYEKRE KORÁBBAN NEM ADTAK FELFÜGGESZTÉST
B.1. Elfogadható mentesítés iránti kérelmek, amelyekre a felfüggesztést meg lehet adni
(10)
Az érdekelt feleket ezúton tájékoztatják a mentesítő rendelet 3. cikke értelmében a 3. táblázatban felsorolt felektől beérkezett további, mentesség iránti kérelmekről. A kiterjesztett vámok alóli felfüggesztés a kérelmeknek megfelelően a „Hatálybalépés napja” című oszlopban feltüntetett időpontoknak megfelelően lép hatályba
3. táblázat
Név
Cím
Ország
Hatálybalépés napja
Kiegészítő TARIC-kód
Eddy Merckx Cycles N.V.
Birrebeekstraat 1, 1860 Meise
Belgium
2009.4.30.
A954
Sektor SRL
Via Don Peruzzi 27/B, 36027 Rosa (VI)
Olaszország
2009.5.27.
A956
ELFOGADTA EZT A HATÁROZATOT:
1. cikk
Az alábbi 1. táblázatban feltüntetett felek mentesülnek a Kínai Népköztársaságból származó kerékpárokra a 2474/93/EGK tanácsi rendelettel (6) kivetett, az 1524/2000/EK rendelettel (7) fenntartott és az 1095/2005/EK rendelettel (8) módosított végleges dömpingellenes vámnak a 71/97/EK rendelettel a Kínai Népköztársaságból származó egyes kerékpáralkatrészek behozatalára történő kiterjesztése alól.
A mentesség az egyes felek tekintetében a „Hatálybalépés napja” című oszlopban feltüntetett napon lép hatályba.
1. táblázat
A mentességben részesülő felek listája
Név
Cím
Ország
A 88/97/EK rendeletnek megfelelő mentesítés
Hatálybalépés napja
Kiegészítő TARIC-kód
MADIROM PROD SRL
Bucuresti, Sector 6, Splaiul Independentei no. 319, OB. 152
Románia
7. cikk
2008.8.11.
A896
Rose Versand GmbH
Schersweide 4, 46395 Bocholt
Németország
7. cikk
2008.9.16.
A897
Winora Staiger GmbH
Max-Planck-Strasse 6, 97526 Sennfeld
Németország
7. cikk
2008.11.27.
A894
2. cikk
A 88/97/EK rendelet 3. cikke alapján az alábbi 2. táblázatban megnevezett fél által a kiterjesztett dömpingellenes vám alóli mentesítés iránt benyújtott kérelmet a Bizottság elutasítja.
A kiterjesztett dömpingellenes vám megfizetésének a 88/97/EK rendelet 5. cikke alapján történő felfüggesztése az érintett félre vonatkozóan a „Hatálybalépés napja” című oszlopban feltüntetett naptól hatályát veszti.
2. táblázat
Azon felek listája, amelyek esetében a felfüggesztést hatálytalanítani kell
Név
Cím
Ország
A 88/97/EK rendeletnek megfelelő felfüggesztés
Hatálybalépés napja
Kiegészítő TARIC-kód
CITIC - MARMES BICYCLE CZ, s.r.o.
Žichlínské Předměstí, Albrechtická 391, 56301 Lanškroun
Cseh Köztársaság
5. cikk
2008.5.23.
A891
3. cikk
Az alábbi 3. táblázat tartalmazza a 88/97/EK rendelet 3. cikke értelmében vizsgált felek aktualizált listáját. A kiterjesztett vámok felfüggesztése a 3. táblázat „Hatálybalépés napja” című oszlopában feltüntetett időponttól kezdődően lépett hatályba a kérelmeknek megfelelően.
3. táblázat
A vizsgált felek listája
Név
Cím
Ország
A 88/97/EK rendeletnek megfelelő felfüggesztés
Hatálybalépés napja
Kiegészítő TARIC-kód
Eddy Merckx Cycles N.V.
Birrebeekstraat 1, 1860 Meise
Belgium
5. cikk
2009.4.30.
A954
Sektor SRL
Via Don Peruzzi 27/B, 36027 Rosa (VI)
Olaszország
5. cikk
2009.5.27.
A956
4. cikk
Ennek a határozatnak a tagállamok, valamint az 1., 2. és 3. cikkben felsorolt felek a címzettjei.
Kelt Brüsszelben, 2009. november 30-án.